นายกรัฐมนตรี เป็นห่วงผู้มีรายได้น้อย เร่งหามาตรการยกระดับคุณภาพชีวิต เตรียมศึกษาแนวทางจากสาธารณรัฐประชาชนจีน
นายกรัฐมนตรี เป็นห่วงผู้มีรายได้น้อย เร่งหามาตรการยกระดับคุณภาพชีวิต เตรียมศึกษาแนวทางจากสาธารณรัฐประชาชนจีน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวในรายการ Government weekly ทางเพจเฟซบุ๊กไทยคู่ฟ้า ว่า เป็นห่วงประชาชนผู้มีรายได้น้อยและกำลังหามาตรการแก้ไขปัญหาอยู่ ซึ่งได้ศึกษาข้อมูลทั้งจากในประเทศและต่างประเทศ โดยเฉพาะสาธารณรัฐประชาชนจีน ที่สามารถยกระดับประชาชนให้พ้นจากความยากจนได้กว่า 10 ล้านคน ดังนั้นจึงได้ประสานทางการจีนในการจัดคณะทำงานไปศึกษาแนวทางการดำเนินงานว่ามีวิธีแก้ปัญหาอย่างไรบ้าง แต่หากไทยนำมาเป็นแบบอย่างขั้นตอนอาจแตกต่างกัน จึงต้องหาวิธีที่เหมาะสมกับประเทศมากที่สุด ทั้งนี้เห็นว่าต้องนำข้อมูลและดัชนีชี้วัดการพัฒนาคน ใน 5 จังหวัดอันดับต้น และ 5 จังหวัดท้าย มาศึกษารายละเอียด เพื่อวางมาตรการให้เหมาะสมกับพื้นที่ต่อไป โดยให้แนวทางเบื้องต้นกับหน่วยงานที่เกี่ยวข้องไป โดยยืนยันรัฐบาลจะหากลยุทธ์ที่เหมาะสมที่สุด และขอให้ประชาชนเตรียมความพร้อมด้วย แต่ยอมรับเป็นเรื่องยากต้องใช้เวลาพอสมควรนายกรัฐมนตรีและรัฐมนตรีว่าการกระทรวงกลาโหม ยังเป็นห่วงการทานหวานเและเค็มมากเกินไป เพราะมีผลกระทบต่อร่างกายและก่อให้เกิดโรคต่างๆ เช่น เบาหวาน ไต โดยต้องหามาตรการให้ผู้ผลิตลดความหวานลงให้อยู่ในเกณฑ์ที่ปลอดภัยและแนะนำให้ผู้บริโภคเลือกทานอาหารที่เหมาะสมนายกรัฐมนตรีและรัฐมนตรีว่าการกระทรวงกลาโหม ยังได้แนะนำการปลูกไม้หอมในทำเนียบรัฐบาล ว่าเพื่อเป็นการสร้างบรรยากาศที่สวยงาม รองรับแขกบ้านแขกเมือง ไม่ใช่การปรับฮวงจุ้ย เพราะทำเนียบรัฐบาลฮวงจุ้ยดีอยู่แล้ว